1.számú melléklet

**Pénzügyi megállapodás**

amely létrejött egyrészről

**Nagy István**

mint Átadó és

**Komáromi Levente**

mint Átadó (továbbiakban együttesen **Átadók**)

másrészről

**Szombathely Megyei Jogú Város Önkormányzata**

székhelye: 9700 Szombathely, Kossuth L. utca 1-3 szám

törzskönyvi azonosító száma: 733656

adószáma: 15733658-2-18

KSH azonosító száma: 15733658-8411-321-18

képviseli: Dr. Nemény András polgármester, mint Önkormányzat Átvevő (továbbiakban **Átvevő**)

együttesen: Szerződő Felekközött az alulírott helyen és időpontban az alábbi feltételek szerint:

1. Szerződő felek egyezően rögzítik, hogy Átadók beruházásában megvalósult a Szombathely Vízmellék - Almássy L. utcától délre eső útszakasz folytatásaként ahhoz csatlakozó **11784/66** hrsz-ú közforgalom elől el nem zárt magánúton kiépített szilárd burkolatú út közművekkel, azonban Átadók nem építettékmeg a 11784/66 hrsz-ú ingatlanon a terv szerinti járdát, valamint a 11789 hrsz-ú közút mellett az útépítési terveken a **11790/29 hrsz-ú területre** tervezett járdát. A járdák kiépítése Átadók(beruházó) feladata és kötelezettsége, azonban az utak környezetében kialakított építési telkek megközelítését szolgáló, a későbbiekben az Önkormányzat tulajdonába kerülő járdák és kapubejárók kiépítésének megvalósítása a nagyobb volumenű családi házas építkezések befejezését követően célszerű a járdák rongálódásának elkerülése érdekében. Ennek okán az Önkormányzat vállalja a járdák megépítését az Átadók költségén a 307/2023. (IX.28.) Kgy. számú határozat 2. 3. pontjaiban foglaltakra figyelemmel. [2. „A Közgyűlés egyetért azzal, hogy az el nem készített járdák jelenlegi értékét bruttó 17.950.000, -Ft összeget fizessenek be a beruházók az önkormányzat számlájára. 3.Az önkormányzat vállalja, hogy az érintett ingatlanok 90%-os beépítését követően kiépíti a járdákat”]
2. Szerződő felek egyezően rögzítik, hogy külön tulajdon és kezelői jog átadására vonatkozó megállapodásban Nagy Istvánátadja az Önkormányzatnak akizárólagos tulajdonát képező Szombathely belterület 11790/29 hrsz -ú „közforgalom elől el nem zárt magánútat” és szintén önkormányzati tulajdonba adja Komáromi Levente, Komárominé Senyei Csilla, Komáromi József a közös tulajdonukat képező 11784/66 hrsz-ú „közforgalom elől el nem zárt magánutat”. Az Önkormányzat azzal a feltétellel veszi tulajdonba és kezelésbe az ingatlanokat, ha és amennyiben Átadók ezen megállapodás 3. pontjában foglalt járdák építésének kivitelezési költségét Átvevő Önkormányzat részére határidőben megfizették.
3. Szerződő felek megállapodnak abban, hogy a jelen szerződés aláírásával **Nagy István és Komáromi Levente** a 2.pontban megjelölt 11784/66 hrsz-ú és a 11790/29 hrsz-ú ingatlanokon az Önkormányzat által megvalósítandó járdák kiépítésének költsége címén egyetemlegesen megfizetnek bruttó 17.950.000,-Ft-t azaz tizenhétmillió -kilencszázötven-ezer forintot a jelen szerződés valamennyi fél által történő aláírását követő legkésőbb 30 napon belül az UniCredit Bank Zrt által vezetett 10918001-00000003-25300036 számú számlára történő utalással. Az Önkormányzat tájékoztatja az Átadókat, hogy 2024. január hó 1.napjától számlavezető bankja az OTP Bank Zrt. lesz, az Önkormányzat az új számlaszámról írásban tájékoztatást nyújt.
4. Szerződő felek megállapodnak abban, hogy az Önkormányzat a 3. pontban megjelölt beruházási összeg számlájára történő beérkezését követő legkésőbb 60 napon belül a 11784/66 hrsz-ú és 11790/29 hrsz-ú „közforgalom elől el nem zárt magánút” megnevezésű ingatlanokat térítésmentesen tulajdonába veszi, tekintettel arra, hogy új lakóútként az ingatlanokra végleges forgalomba helyezési engedélyt az illetékes közlekedési hatóság VA/KMEMFF/01801-11/2023. számú határozatában megadta.
5. Szerződő felek megállapodnak abban, hogy az Önkormányzat jelen szerződés aláírásával kötelezettséget vállal arra, hogy a 2.pontban megnevezett utak mentén kialakított beépítetlen területek 90 %-os lakóingatlannal történő beépítését követően a 2.pontban megnevezett járdák kivitelezését saját beruházásában az Átadók által a 3.pontban rendelkezésre bocsátott összegből megvalósítja az érvényes építési és egyéb engedélyeknek megfelelően.
6. Az Önkormányzat kijelenti, hogy a járda kivitelezése alatt jogosultsággal rendelkező építési műszaki ellenőrt alkalmaz, aki a kivitelezés alatt a munkák végzéséről és ellenőrzésének eredményéről folyamatosan tájékoztatja az Átadókat.
7. Szerződő Felek kijelentik, hogy a jelen megállapodás 5. pontjában megjelölt járda építés megkezdése során a hatályos jogszabályoknak megfelelően külön munkaterület átadására vonatkozó eljárást folytatnak le.
8. Felek rögzítik, hogy a jelen szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infó tv.”), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.
9. A fenti megállapodásban foglaltakat Szombathely Megyei Jogú Város Önkormányzata 307/2023. (IX.28.) Kgy.számú határozatával jóváhagyta.

Szerződő Felek a jelen 4 eredeti példányban készült okiratot elolvasták és mint szerződési akaratukkal mindenben megegyezőt jóváhagyólag aláírták.

Szombathely 2023.…………….

Aláírások a túloldalon.

|  |  |
| --- | --- |
| **Szombathely Megyei Jogú Város****Önkormányzata**képviseletében eljár:**dr. Nemény András**polgármesterÁtvevő | **Nagy István**Átadó**Komáromi Levente**Átadó |

A kötelezettségvállalást pénzügyileg ellenjegyezte:

2023. hó………nap

……………………………………………………….

 Stéger Gábor osztályvezető